
דרום (מחוזי) 133/19

-בלמ"ס-



**בית הדין הצבאי המחוזי**

**מחוז       שיפוטי     דרום ז"י**

|  |  |  |
| --- | --- | --- |
| **בפני:** | **סא"ל מאיר ויגיסר** | **- אב"ד** |
|  | **רס"ן ליאור בנימין** | **- שופט** |
|  | **רס"ן נדב דוק** | **- שופט** |

**בעניין: התובע הצבאי (ע"י ב"כ, סגן סתיו תורג'מן)**

**נגד**

**ח/XXX סמל מ' א' ס' (ע"י ב"כ,** **רס"ן עומר קנולבר)**

**הכרעת - דין**

על פי הודאתו, מורשע הנאשם בעבירה של גניבה מחייל, לפי סעיף 84 לחוק השיפוט הצבאי, התשט"ו - 1955, בהתאם לכתב האישום המתוקן ולפרטים הנוספים.

**ניתנה היום, כ"ד בשבט התש"ף, 19/02/2020, והודעה בפומבי ובמעמד הצדדים.**

\_\_\_\_\_( - )\_\_\_\_\_                \_\_\_\_\_( - )\_\_\_\_\_             \_\_\_\_\_( - )\_\_\_\_\_

שופט                                    אב"ד                                שופט

|  |  |  |
| --- | --- | --- |
| **בפני:** | **סא"ל רונן שור** | **- אב"ד** |
|  | **רס"ן רותם ולצמן** | **- שופט** |
|  | **סרן שלמה גולדשטיין** | **- שופט** |

**בעניין: התובע הצבאי (ע"י ב"כ, סרן אמיר גונמן)**

**נגד**

**ח/XXX סמל מ' א' ס' (ע"י ב"כ,** **רס"ן עומר קנובלר**)

**גזר – דין**

הנאשם הורשע על פי הודאתו בעבירה של גניבה מחייל, בכך שבשתי הזדמנויות שונות בשנת 2018 בעת שירותו בבסיסים צבאיים גנב שני מכשירים סלולארים של חיילים אחרים. אין בידינו פרטים באשר לגורלם של המכשירים. עם זאת, הצדדים עמדו על קיומם של קשיים ראייתיים שונים שהובילו להסדר טיעון בתיק. בצד האמור, הנאשם הודה וחסך בזמן שיפוטי, חלף פרק זמן משמעותי מאז ביצוע העבירה, כאשר הנאשם כיום משוחרר מזה תקופה ארוכה משירות צבאי ועובד. הוא הביע חרטה על ביצוע העבירה ונמסר כי נפגעי העבירה נתנו את בירכתם להסדר.

בנסיבות אלה מצאנו לכבד את עתירתם המשותפת של הצדדים ולאמץ את הסדר הטיעון שהוצג.

על הנאשם נגזרים, אפוא, העונשים הבאים:

1. עונש מאסר מותנה בן שישים (60) ימים למשך שלוש (3) שנים, שלא יעבור עבירה שיש בה יסוד של שליחת יד ברכוש הזולת.
2. קנס בסך חמשת אלפים (5000) ש"ח. הקנס ישולם על ידי הנאשם בעשרה (10) תשלומים שווים, חודשיים ועוקבים, החל מיום 25/08/2020 , על פי שוברי תשלום שתמציא מזכירות בית הדין. אם לא ישלם הנאשם את אחד התשלומים במועד יועמד הקנס כולו לפירעון מידי.
3. הורדה לדרגת טוראי.
4. פיצויים בסך אלפיים חמש מאות (2500) ש"ח לכל אחד מנפגעי העבירה. הצדדים מסרו כי הנאשם שילם את הפיצויים כנדרש עובר לגזר הדין.

**זכות ערעור כחוק.**

**ניתן היום, כ"ה בסיון תש"פ, 17/06/2020, והודע בפומבי ובמעמד הצדדים.**

\_\_\_\_\_( - )\_\_\_\_\_                \_\_\_\_\_( - )\_\_\_\_\_             \_\_\_\_\_( - )\_\_\_\_\_

שופט                                    אב"ד                                שופט

העתק נכון מן המקור

ליבי יעקובי, סרן

ע. משפטית לנשיאת ביה"ד

חתימת המגיה   
נערך על ידי א.ר

תאריך הדפסה: 17/06/2020

1